Vi leide denne perlen av ei leilighet i ei kort uke.
Beliggenheten er perfekt mellom flere ulike kollektive transportalternativ, men den ligger også slik at det er fullt mulig å gå overalt dersom man heller ønsker det.
Det er svært gode løsninger i leiligheten, materialvalget godt, interiøret smakfullt og alt utstyr er av ordentlig kvalitet. Renholdet er svært godt utført og lett å vedlikeholde. Atmosfæren er svært god og vi følte oss umiddelbart hjemme her.
Lekeloftet ble veldig godt mottatt av våre barn, og med umiddelbar nærhet til flere lekeparker (Sofienbergparken og Lakkegata skole) fungerer leiligheten svært bra for barnefamilier.
Balkongen og lydene fra bakgården var vanskelig å forlate på sene sommerkvelder. Her kan du finne total avslapping med lyden fra en klukkende fontene, fuglekvitter og storbylydene i det fjerne. Den vil bli savnet :)
Kommunikasjonen med verten har vært upåklagelig fra start, med gode og tilstrekkelige retningslinjer for alt man måtte lure på. Han svarer fort på sms, er tilgjengelig for oppringing, men det meste er godt forklart på instruksjoner som ligger lett tilgjengelig i leiligheten.
Vårt opphold var som barnefamilie på byferie, men jeg vil ikke nøle med å anbefale leiligheten til venneturer eller jobbturen. Det er tre minutter å gå til alt hva Løkka har å tilby av shopping, kultur- og matopplevelser og ti minutter med trikk fra Løkka til Kjelsås/Grefsen og tilgang til marka derfra for de som ønsker det.
Vi kommer mer enn gjerne tilbake hit.